«Қазақстан темір жолы» ұлттық компаниясы» акционерлік қоғамы кмпаниялар тобының құқықтық мәселелер жөніндегі Басқарушы кеңесімен «Бекітілген»

(2024 жылғы 28 мамырдағы

№ п-1652 хаттама)

**«ҚТЖ» ҰК» АҚ компаниялар тобының құқықтық мәселелер жөніндегі Басқарушы кеңесінің студенттік стипендиясын**

**беру тәртібі туралы ереже**

**Астана, 2024 год**

1. **Жалпы ережелер**

1.1. Осы Ереже «Қазақстан темір жолы» ұлттық компаниясы» акционерлік қоғамы компаниялар тобының құқықтық мәселелер жөніндегі Басқарушы кеңесінің (бұдан әрі – Басқарушы кеңес) студенттік стипендиясын беру тәртібін айқындайды.

1.2. Басқарушы кеңестің стипендиясы конкурстық негізде беріледі, дербес болып табылады, бір оқу жылына белгіленеді және оқу кезеңінде ай сайынғы негізде - 5 (бес) айдан екі семестрде төленеді.

1.3. Студенттерді іріктеу және оның жеңімпаздарын анықтау бойынша конкурс Басқарушы кеңес бекітетін регламентке сәйкес өткізіледі.

1.4. Студенттік стипендияның мөлшері, олардың саны мен төлеу мерзімі, сондай-ақ ғылыми жұмыстардың тақырыптары Басқарушы кеңес бекітетін регламентпен айқындалады.

1. **Анықтамалар мен қысқартулар**

|  |  |
| --- | --- |
| 2.1. Басқарушы кеңес | «Қазақстан темір жолы» ұлттық компаниясы» акционерлік қоғамы компаниялар тобының құқықтық мәселелер жөніндегі Басқарушы кеңес. |
| 2.2. Университеттер | Қазақстан Республикасының жоғарғы оқу орындары. |
| 2.3. Қор | Университеттің ғылыми, әлеуметтік және инфрақұрылымдық бағдарламалары мен жобаларына қолдау көрсететін қосымша ресурстарды тарту үшін құрылған Эндаумент қоры. |
| 2.4. Стипендия | Осы Ережеге сәйкес тағайындалатын ай сайынғы ақшалай төлем. |
| 2.5. Конкурстық комиссия | Конкурс өткізу және оның жеңімпаздарын айқындау үшін Басқарушы кеңес құратын орган. |
| 2.6. «ҚТЖ» ҰК» АҚ | «Қазақстан темір жолы» ұлттық компаниясы» акционерлік қоғамы. |
| 2.7. Регламент | Басқарушы кеңестің студенттік стипендиясын беру тәртібі туралы конкурс өткізу регламенті. |

**3. Басқарушы кеңестің студенттік стипендиясын тағайындау мақсаттары**

3.1. Басқарушы кеңестің студенттік стипендиясын тағайындау мақсаттары:

1) талантты студенттерді іздеу және қаржылық қолдау;

2) «ҚТЖ» ҰК» АҚ компаниялар тобының заң қызметінің сапалы кадрлық құрамын толықтыру;

3) «ҚТЖ» ҰК» АҚ брендін танымал ету;

4) «ҚТЖ» ҰК» АҚ әлеуметтік жауапкершілігіне жәрдемдесу;

5) студенттік бастамаларды іске асыру.

**4. Конкурстық іріктеуді өткізу тәртібі**

4.1. Конкурсты өткізу тәртібі осы Ережемен «ҚТЖ» ҰК» АҚ және конкурсқа қатысатын университеттердің веб-сайттарында орналастырылатын регламентпен айқындалады.

4.2. Конкурсқа Регламентпен айқындалатын, Қазақстан Республикасының азаматтары болып табылатын және конкурсқа қатысу үшін өтінім (бұдан әрі – өтінім) берген, мынадай талаптарға сәйкес келетін университеттердің күндізгі оқу нысанындағы бакалавриат студенттері қатысады:

1) кемінде екі оқу курсын (4 жылдық оқу нысаны кезінде) немесе үш оқу курсын (5 жылдық оқу нысаны кезінде) сәтті аяқтаған;

2) академиялық үлгерім көрсеткіштері кемінде 3.0 GPA баллы бар;

3) университетте тәртіп бұзушылықтары жоқ.

Конкурсқа белгіленген талаптарға сай келетін және тегін де, ақылы негізде де білім алатын студенттер тең шарттарда қатысуға құқылы.

4.3. Басқарушы кеңес конкурсқа қатысушылар тиісті жұмыс нәтижесін дайындайтын, әдетте теміржол көлігі саласындағы құқықтық реттеу мәселелеріне арналған белгілі бір тақырыпты көрсете отырып, конкурс жариялайды.

4.4. Конкурсқа қатысу үшін қатысушылар мынадай құжаттарды қамтитын өтінімдер береді:

1) осы Ережеге 1-қосымшаға сәйкес нысан бойынша стипендия алу конкурсына қатысуға өтініш;

2) транскрипт көшірмесі;

3) жеке куәліктің көшірмесі;

4) осы Ережеге 2-қосымшада келтірілген әдістемелік құрал талаптарына сәйкес ресімделген қазақ немесе орыс тілдеріндегі жұмыс нәтижесі.

Қатысушының қалауы бойынша, сондай-ақ бар болса, өтінімге қосымша конференцияларға, олимпиадаларға және конкурстарға қатысуын растайтын құжаттардың көшірмелері қоса берілуі мүмкін:

- қатысушы (жеке немесе бірлескен авторлықта) жариялаған ғылыми жұмыстардың тізімі;

- ғылыми конференцияларда, симпозиумдарда олардың өтетін орны мен уақытын көрсете отырып, сөз сөйлеу тақырыптарының тізімі;

- ғылыми-зерттеу жұмыстарына және шығармашылық жарыстарға қатысуды растайтын басқа құжаттар.

4.5. Конкурсқа қатысу үшін өтінімдер Астана қаласы, Қонаев көшесі, 6 үй, 28 қабат, № 2812 кабинетте қолма-қол бойынша немесе конкурсты өткізу Регламентінде көрсетілген конкурстық комиссия хатшысының электрондық мекенжайына электрондық түрде жіберу арқылы ұсынылуы мүмкін.

4.6. Егер өтінім конкурстық комиссияның хатшысына қолма-қол ұсынылса, онда қатысушы осы Ереженің 4.4-тармағының 4) тармақшасында көрсетілген жұмыс нәтижесінің тиісті жеткізгіште MS Word форматында болуын міндетті түрде қамтамасыз етеді. Конкурсқа қатысушыдан өтінім алғанын растау үшін конкурс комиссиясының хатшысы қабылдау күні мен уақытын көрсете отырып, оның көшірмесіне қол қояды және қатысушыға немесе оның уәкілетті өкіліне береді.

4.7. Конкурстық комиссия конкурсқа қатысуға келесі өтінім жібермейді:

1) конкурс шарттарына сәйкес келмейтін;

2) конкурс өткізу Регламентін бұза отырып ұсынылған;

3) конкурс өткізу Регламентіне сәйкес құжаттарды қабылдау мерзімі аяқталғаннан кейін келіп түскендер.

4.8. Өтінімдерді беру мерзімі конкурсты өткізу Регламентінде белгіленеді.

4.9. Конкурстық комиссия қатысушы ұсынған ақпараттың дұрыстығын тексеру мақсатында университеттен конкурсқа қатысушы туралы мәліметтерді сұратуға құқылы.

4.10. Жұмыс авторлары туралы құпиялылықты сақтау мақсатында конкурс комиссиясының хатшысы қатысушының әрбір жұмысына сәйкестендіру нөмірін береді және конкурс комиссиясының мүшелеріне қарауға жібереді.

4.11. Конкурстық комиссияның әрбір мүшесі конкурсқа қатысушылардың 5 (бес) жұмысынан аспайтын жұмысты қорғау кезеңіне ұсынуға құқылы, бұл туралы тиісті жұмыстың сәйкестендіру нөмірін көрсете отырып, конкурстық комиссияның хатшысына хабарлайды.

4.12. Конкурстық комиссияның хатшысы конкурстық комиссия мүшелері ұсынған жұмыстарды жинауды жүзеге асырады және олардың авторларын қорғауға шақырумен хабардар етеді.

4.13. Конкурсқа қатысушылардың жұмыстарын қорғау уақыты мен күні конкурс өткізу Регламентінде айқындалады.

4.14. Конкурсқа қатысушы өз жұмысын конкурстық комиссия алдында қорғайды. Қатысушы өз қалауы бойынша өзінің ғылыми жұмысының негізгі тұстарын ашатын тиісті презентация дайындайды.

4.15. Конкурсқа қатысушылардың өз жұмыстарын қорғау қорытындысы бойынша конкурс комиссиясының мүшелері жұмыстарды балл қою арқылы бағалайды. Максималды балл - 10 (он) балл.

4.16. Ұпай саны тең болған жағдайда жеңімпазды конкурстық комиссия қосымша көрсеткіштерге сүйене отырып айқындайды: үлгерімі, жарияланған өзге де ғылыми еңбектерінің, грамоталарының және т. б. болуы.

Конкурстық комиссияның қарауына көп балалы отбасынан шыққан студенттер, «ҚТЖ» ҰК» АҚ жұмыскерлерінің балалары, жетім балалар тең жағдайда қосымша артықшылықтарға ие бола алады.

4.17. Конкурс нәтижелері туралы ақпарат университеттің және «ҚТЖ» ҰК»АҚ веб-сайттарында орналастырылады.

4.18. Конкурстық комиссия Басқарушы кеңестің стипендиясын алу құқығын алатын 1, 2 және 3 орындарды бере отырып, конкурс жеңімпаздарын айқындайды.

4.19. Конкурс жеңімпаздары «ҚТЖ» ҰК» АҚ келісімі бойынша белгіленген тәртіппен «ҚТЖ» ҰК» АҚ компаниялар тобында оқу практикасынан өте алады.

4.20. Басқарушы кеңес стипендия беру туралы Басқарушы кеңес мүшелерін, университетті және конкурсқа қатысушыларды хабардар етеді.

**5. Конкурс комиссиясының жұмыс тәртібі**

5.1. Конкурстық комиссияның құрамы кемінде 7 (жеті) адамнан тұратын Басқарушы кеңестің шешімімен айқындалады және бекітіледі.

5.2. Конкурстық комиссияның құрамына мыналар енгізілуі мүмкін:

1) «ҚТЖ» ҰК» АҚ компаниялар тобының заң қызметтерінің қызметкерлері;

2) «KAZLOGISTICS» корпоративтік қорының өкілі;

3) университет өкілдері;

4) ғылыми қоғам өкілдері және практик заңгерлер.

5.2. Конкурстық комиссия өз қызметін ерікті және өтеусіз негізде жүзеге асырады.

5.3. Конкурстық комиссияның отырыстары оның құрамының кемінде үштен екісі болған кезде заңды болып саналады.

5.4. Конкурстық комиссияның шешімдерін оның мүшелері ашық дауыс беру арқылы қарапайым көпшілік дауыспен қабылдайды және хаттамамен ресімделеді.

5.5. Конкурстық комиссия отырысының хаттамасына конкурстық комиссияның төрағасы және барлық мүшелері қол қояды.

5.6. Студенттік стипендия берумен қатар, конкурстық комиссия конкурсқа қорғау барысында жұмыстары атап өтілген қатысушыларға естелік сыйлықтармен және алғыс хаттармен марапаттауға құқылы.

**6. Қаржыландыру көздері және студенттік стипендия мөлшері**

6.1. Қаржыландыру көздерін Қазақстан Республикасының заңнамасына сәйкес «ҚТЖ» ҰК» АҚ басшылығымен келісім бойынша Басқарушы кеңес айқындайды.

6.2. Студенттік стипендияның мөлшері Регламентпен анықталады.

**7. Студенттік стипендияны төлеу тәртібі**

7.1. Конкурстық комиссияның шешімі негізінде конкурс жеңімпаздарына студенттік стипендия төлеу үшін қаражат қорға және/немесе Қазақстан Республикасының заңнамасына қайшы келмейтін өзге де тәсілдермен аударылады.

7.2. Стипендия Қор арқылы аударылған жағдайда, Қор мен конкурс жеңімпаздары арасында келісім жасалады, оған сәйкес Қор студентке стипендияны тиісті шотқа уақтылы аударуға міндеттенеді.

7.3. Стипендияны төлеу мынадай жағдайлардың бірі басталған кезде тоқтатылады:

1) университетте оқуды тоқтату;

2) студентке академиялық демалыс беру;

3) студенттің басқа оқу орнына ауысуы, оның ішінде алмасу шеңберінде;

4) академиялық үлгерім көрсеткіштерінің төмендеуі (кезекті сессияның қорытындысы бойынша GPA 3.0 баллдан кем);

5) университеттен студенттің оқудан шығарылуы;

6) стипендиаттың қоғамдық тәртіпті және/немесе оқу тәртібін бұзумен байланысты теріс қылық жасауы.

7.4. Университет Қорды және «ҚТЖ» ҰК» АҚ-ны 7.3-тармақта көрсетілген студенттік стипендия төлеуді тоқтатуға әкеп соғатын жағдайлардың басталғаны туралы дереу хабардар етеді. осы Ереженің қалған қаражат Қорда сақталады немесе Басқарушы кеңестің шешімі бойынша қайтарылады.

**8. Қорытынды ережелер**

8.1. Осы Ережеге өзгерістер мен толықтырулар Басқарушы кеңестің шешімімен енгізіледі.

8.2. Басқарушы кеңес өз қалауы бойынша осы Ережеге біржақты тәртіппен өзгерістер енгізуге құқылы, бұл туралы университеттерді, сондай-ақ конкурсқа қатысатын студенттерді хабардар етеді.

\_\_\_\_\_\_\_\_\_\_\_\_\_\_\_\_\_

«ҚТЖ» ҰК» АҚ компаниялар тобының құқықтық мәселелер жөніндегі Басқарушы кеңесінің студенттік стипендиясын беру тәртібі туралы ереже

1-қосымша

«ҚТЖ» ҰК» АҚ компаниялар тобының құқықтық мәселелер жөніндегі Басқарушы кеңесінің студенттік стипендиясын беру жөніндегі конкурстық комиссияға

студент

кафедра курысы

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(тегі, аты, әкесінің аты толық)*

**Өтінім**

Мені «ҚТЖ» ҰК» АҚ компаниялар тобының құқықтық мәселелер жөніндегі Басқарушы кеңесінің студенттік стипендиясын алу конкурсына қатысуға жіберуіңізді сұраймын.

«ҚТЖ» ҰК» АҚ компаниялар тобының құқықтық мәселелер жөніндегі Басқарушы кеңесінің студенттік стипендиясын беру тәртібі туралы Ережемен және Регламентпен -------------- таныстым(а).

Өтінішке мынадай құжаттар қоса беріледі:

1) алдыңғы екі оқу жылы үшін сынақ кітапшаларынан куәландырылған үзінді көшірмелер (транскрипт) \_\_ парақда;

2) менің республикалық, халықаралық конкурстарға, олимпиадаларға қатысқанымды және жетістіктерімді растайтын құжаттардың көшірмелері \_\_ парақта;

3) жеке куәліктің көшірмесі \_\_ парақта;

4) жұмыс нәтижесі \_ парақта.

Күні \_\_\_\_\_\_\_\_\_\_\_\_\_\_\_\_\_\_

Қолы \_\_\_\_\_\_\_\_\_\_\_\_\_\_\_\_\_\_

Байланыс ақпараты:

Үй мекен-жайы (индексі бар пошта)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефон нөмерлері\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail \_\_\_\_\_\_\_\_\_\_\_\_\_\_\_

«ҚТЖ» ҰК» АҚ компаниялар тобының құқықтық мәселелер жөніндегі Басқарушы кеңесінің студенттік стипендиясын беру тәртібі туралы ереже

2-қосымша

**Ғылыми жұмыс жазуға арналған әдістемелік құрал**

Конкурстық комиссия жұмыстарды дайындау кезінде қатысушылардан келесі қағидаларды басшылыққа алуды сұрайды:

1. Көлемі 15 бетке дейін, форматы-А 4; MS WORD редакторын қолданыңыз, тек doc, rtf, docx форматында.

2. Қаріп өлшемі 14 pt Times New roman (cyr), жоларалық интервал бір, барлық жағынан жиектер 2 см, ені бойынша туралау, шегініс 0,8 см, кітап бағдары, автоматты тасымалдау, «қалыпты» стиль.

3. Мәтінді параққа орналастыру:

1-жол – жұмыс атауы (БАС ӘРІПТЕР, қалың қаріп, ортасына туралау);

2 жол – бос;

3-жол – автордың тегі, аты, әкесінің аты. Орталықтандыру;

4-жол – мекеме, қала. Орталықтандыру.

Әрі қарай, бір интервалдан кейін мақаланың мәтіні (ені бойынша туралау).

4. Мақалада аннотация (бос орындары бар 800-1000 таңба, 7-8 жолдан аспайтын) және қазақ немесе орыс тілдеріндегі түйінді сөздер болуы тиіс. Аннотация бұл оның тақырыбы мен құрылымы туралы жалпылама түсінік беретін жұмыс мазмұнының қысқаша мазмұны. Аннотация мәтіннен басқа: осы әдістемелік құралдың 3-тармағына сәйкес ресімделген авторлардың тақырыбы, тегі, аты, әкесінің аты, мекеме, қала қамтылуға тиіс.

5. Енгізілген қысқартулардың толық мәнін көрсету.

6. Әдебиеттер мен интернет ресурстарынан пайдаланылған материалдарға сілтемелер міндетті болып табылады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_